b'\n_START_ARTICLE_\nAndrejev sejem v Gorici\n_START_PARAGRAPH_\nAndrejev sejem je posve\xc4\x8den zavetniku Stare Gorice Sv. Andreju, ki je bil prvi od dvanajstih Jezusovih apostolov. Odvija se vsako leto vikend pred prvim decembrskim ponedeljkom, ki je tudi \xc4\x8das pred Miklav\xc5\xbeevanjem. Pod drugimi imeni ga poznamo kot Karo\xc4\x8dke oz. Fiera di Sant\xe2\x80\x99 Andrea oz. Ringl\xc5\xa1pil. Sejem ima dolgo tradicijo v gori\xc5\xa1kem okolju. V \xc4\x8dasu sejma so ulice mesta zaprte za promet, stojnice pa se vijejo po \xc5\xa1tirih glavnih ulicah v samem sredi\xc5\xa1\xc4\x8du mesta._NEWLINE_V delu Gorizia d\xe2\x80\x99altri tempi oz. \xc2\xbbGorica drugih \xc4\x8dasov\xc2\xab, Giovanni Cossar pojasnjuje, da je v ob\xc4\x8dinskemu zakoniku iz leta 1852 zapisano, da majhni sejmi lahko trgujejo na ponedeljek in \xc4\x8detrtek. \xc5\xa0tiri so letni sejmi za vse vrste blaga St\xe2\x80\x99Ilario, S. Bartolomeo, S. Michele in St\xe2\x80\x99 Andrea. Sejem se je skozi \xc4\x8das spremenjal in od \xc5\xa1tirih zgoraj na\xc5\xa1tetih je \xc5\xa1e vedno aktualen._NEWLINE_Sejemska karavana sestavljena iz nomadskih trgovcev se predstavi z adrenalinskimi igrali, stojnicami z mandulati in fritelami ter raznovrstno kramo.'